Discuție Wikipedia:Sfatul Bătrânilor/Arhiva 81

message: Prima întrebare mi-a fost sugerată pe pagina de discuţii Autentificare (titlul secţiunii îmi aparţine). Am privit mesajul ca pe o atenţionare care trebuie să ne amintească că articolele noi cu înjurături şi cu celebrele „wqeifgulwqief” sunt deranjante pentru cei care citesc enciclopedia. Prima întrebare are legătură directă cu a doua.
#De ce nu adoptăm şi noi politica de pe en.wiki care nu permite decăt utilizatorilor înregistraţi să creeze articole noi? Cred că nu trebuie să ajungem să reacţionăm postfactum cum au făcut cei de pe en.wp, detalii :en:John Seigenthaler Sr. Wikipedia biography controversy
#Poate că nu se cade să ridic tocmai eu această chestiune fiind în acest moment cel mai nou administrator, dar asta e, am să o fac: Oare nu este suficient numărul administratorilor? de multe ori patrularea pe Schimbări recente lipseşte, iar articolele cu conţinut dubios stau liniştite în enciclopedie. Fără a face nimănui contabilitatea contribuţiilor şi spun din ochi fără a fi studiat în profunzime problema, cred că maxim 10 administratori sunt activi în curăţirea enciclopediei de lucruri reprobabile. Poate ar trebui să facem ceva în privinţa asta, poate să suplimentăm numărul celor care dau cu mătura (aşa cum spunea Adi pe undeva pe aici). Aştept nişte opinii şi nu doar de la Adi :-). -- Pixi discuţie 29 noiembrie 2006 22:19 (EET)
replies: text: Iniţial am vrut să mă abţin şi să aştept pînă comentează altcineva mai întîi, dar uite că n-am reuşit...

text: M-am uitat la articolele noi, create în ultimele 24 de ore de către anonimi. Am găsit 8 bucăţi, din care 2 au trebuit şterse, iar 6 au devenit (prin munca lui Pixi, Anclation şi Orioane) nişte cioturi utile sau chiar mai mult. O parte din autorii acestor cioturi poate se hotărăsc să devină contribuitori activi -- cred că asta s-a întîmplat cel puţin o dată în ultimele 24 de ore. Dacă nu le-am da şansa să testeze Wikipedia ca anonimi poate n-ar face pasul ăsta niciodată. M-am uitat şi la cîteva articole noi dinaintea ultimului interval de 24 de ore şi am găsit titluri ca Piotr Kropotkin, Mihail Bakunin, Monopol natural, Teobromină, Teofilină, Grand Theft Auto (serial), Ravioli, pe care le datorăm tot anonimilor.

text: Cred că în clipa asta ro.wp nu este bine să copieze restricţia de la en.wp. Acolo restricţia s-a impus pentru a limita nenumăratelor necazuri legale în care a fost atrasă Wikipedia. La ro.wp încă n-am avut nici un caz de scandal public, sau cel puţin n-am auzit eu. Deci deocamdată nu avem de ce să refuzăm contribuţiile anonimilor.

text: Singurul necaz este că utilizatorii cu experienţă sînt nevoiţi să consume timp pentru a se ocupa de aceste noi contribuţii, pentru că ele sînt cel mai adesea formatate şi formulate prost. Dar cred că este un efort care merită făcut. Mai mult, chiar dacă ridicăm dreptul anonimilor de a crea pagini noi, ei tot au cum să pună tîmpenii în articolele existente. Punînd totul în balanţă cred că deocamdată e bine aşa cum e.

text: Cu un lucru sînt însă de acord: la cîte sînt de făcut numărul de administratori mi se pare cam mic. Nu vreau nici să numim administratori persoane care se vor dovedi incapabile să facă bine munca respectivă. Deci, îi rog pe cei care au remarcat vreun utilizator pentru calităţile de bun contribuitor şi membru al comunităţii să facă nominalizările necesare. — AdiJapan ☎ 30 noiembrie 2006 04:56 (EET)
replies: text: :Şi eu sînt de părere să nu restricţionăm crearea de pagini noi pentru anonimi. Un anonim poate crea un articol bun (şi nu discutăm cazul acesta) sau un articol „rău” (înjurături, cuvinte test gen „wkejkj”, informaţii false despre ceva sau cineva). Acest ultim caz se poate rezolva prin punctul 2 scris de Pixi.

text: :Fie vorba între noi, articolele cu pricina sînt marcate rapid pentru ştergere, mai mult durează pînă la ştergerea propriu-zisă iar eu recunosc că pagina De şters nu este prima pagină unde intru. Dacă mai mulţi utilizatori activi ar avea dreptul de ştergere atunci din creaţia anonimilor ar rămîne numai partea bună şi de ce am renunţa la ea?

text: :Dezavantajul formatării articolelor practic nu este un dezavantaj al paginilor create de anonimi. Anonim sau înregistrat cine scrie un articol îl scrie în forma pe care o ştie. – Laurap\ mesaj 30 noiembrie 2006 10:37 (EET)
thread_title: Restricţii